CELEX: 42019D0163
Language: el
Date: 2019-02-01 00:00:00
Title: Απόφαση (ΕΕ, Ευρατόμ) 2019/163 των αντιπροσώπων των κυβερνήσεων των κρατών μελών, της 1ης Φεβρουαρίου 2019, για τον διορισμό δικαστών στο Γενικό Δικαστήριο

4.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 32/5
               
            
         ΑΠΟΦΑΣΗ (ΕΕ, Ευρατόμ) 2019/163 ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ
         της 1ης Φεβρουαρίου 2019
         για τον διορισμό δικαστών στο Γενικό Δικαστήριο
         ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 19,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως τα άρθρα 254 και 255,
         Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ιδίως το άρθρο 106α παράγραφος 1,
         Εκτιμώντας τα ακόλουθα:
         
                     (1)
                  
                  
                     Οι θητείες είκοσι τριών δικαστών του Γενικού Δικαστηρίου λήγουν στις 31 Αυγούστου 2019. Πρέπει, συνεπώς, να γίνουν διορισμοί για να καλυφθούν οι θέσεις αυτές για την περίοδο από την 1η Σεπτεμβρίου 2019 έως τις 31 Αυγούστου 2025.
                  
               
                     (2)
                  
                  
                     Οι υποψηφιότητες των κ. Stéphane GERVASONI, κας Mariyana KANCHEVA, κ. Alexander KORNEZOV, κ. Ulf ÖBERG, κας Inga REINE και κ. M. Fredrik SCHALIN προτάθηκαν για ανανέωση της θητείας τους.
                  
               
                     (3)
                  
                  
                     Επίσης, το άρθρο 48 του πρωτοκόλλου αριθ. 3 περί του Οργανισμού του Δικαστηρίου της Ευρωπαϊκής Ένωσης, όπως τροποποιήθηκε από τον κανονισμό (ΕΕ, Ευρατόμ) αριθ. 2015/2422 του Ευρωπαϊκού Κοινοβουλίου και του Συμβουλίου (1), προβλέπει ότι το Γενικό Δικαστήριο απαρτίζεται από δύο δικαστές ανά κράτος μέλος από την 1η Σεπτεμβρίου 2019. Το άρθρο 2 στοιχείο γ) του εν λόγω κανονισμού καθορίζει τη διάρκεια της θητείας των εννέα επιπλέον δικαστών που διορίζονται από 1η Σεπτεμβρίου 2019 κατά τρόπο ώστε η λήξη της θητείας τους να αντιστοιχεί στις μερικές ανανεώσεις του Γενικού Δικαστηρίου της 1ης Σεπτεμβρίου 2022 και της 1ης Σεπτεμβρίου 2025.
                  
               
                     (4)
                  
                  
                     Η κα Mirela STANCU και ο κ. Laurent TRUCHOT προτάθηκαν ως υποψήφιοι για τις επιπλέον θέσεις δικαστών στο Γενικό Δικαστήριο.
                  
               
                     (5)
                  
                  
                     Η επιτροπή που έχει συσταθεί δυνάμει του άρθρου 255 της Συνθήκης για τη λειτουργία της Ευρωπαϊκής Ένωσης γνωμοδότησε σχετικά με την επάρκεια του κ. Stéphane GERVASONI, της κας Mariyana KANCHEVA, του κ. Alexander KORNEZOV, του κ. Ulf ÖBERG, της κας Inga REINE, του κ. Fredrik SCHALIN, της κας Mirela STANCU και του κ. Laurent TRUCHOT για την άσκηση των καθηκόντων του δικαστή στο Γενικό Δικαστήριο,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Διορίζονται ως δικαστές του Γενικού Δικαστηρίου για την περίοδο από 1ης Σεπτεμβρίου 2019 έως 31 Αυγούστου 2025:
               
                           —
                        
                        
                           ο κ Stéphane GERVASONI,
                        
                     
                           —
                        
                        
                           η κα Mariyana KANCHEVA,
                        
                     
                           —
                        
                        
                           ο κ. Alexander KORNEZOV,
                        
                     
                           —
                        
                        
                           ο κ. Ulf ÖBERG,
                        
                     
                           —
                        
                        
                           η κα Inga REINE,
                        
                     
                           —
                        
                        
                           ο κ. Fredrik SCHALIN,
                        
                     
                           —
                        
                        
                           ο κ. Laurent TRUCHOT.
                        
                     
            
               2.   Η κα Mirela STANCU διορίζεται δικαστής του Γενικού Δικαστηρίου για την περίοδο από 1ης Σεπτεμβρίου 2019 έως 31 Αυγούστου 2022.
            
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 1η Φεβρουαρίου 2019.
            
               
                  Η Πρόεδρος
               
               L. ODOBESCU
            
         
         
            (1)  Κανονισμός (ΕΕ, Ευρατόμ) αριθ. 2015/2422 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2015, για την τροποποίηση του πρωτοκόλλου αριθ. 3 περί του Οργανισμού του Δικαστηρίου της Ευρωπαϊκής Ένωσης (ΕΕ L 341 της 24.12.2015, σ. 14).